#goed | Die Lewegewer
Tag Archives: #goed
2. KOM ONS VOLG DIE WEG
27 Feb 2007 Thomas	Lewer kommentaar
Die geheim van liefde lê in verhoudings. Die enigste manier om iemand lief te hê is om verhouding met daardie persoon te bou. Ja, nou dink ons vinnige en wonder oor die mense om ons, wat die verhoudings is en wat ons met dit moet maak. Kom ons kyk weer na Filippense 4.
Ons moet op ‘n plek kom waar verhoudings vir ons belangrik is. Die meeste mense kan nie verder as hulleself sien nie en word dus selfsugtig, stuckup, en suinig. Dan sit ons nog met ‘n kapitalistiese stelsel waarin ons groot word of groot geword het. Ons leer om na onsself om te sien bo enige iets anders – weereens is niks daarmee verkeerd nie, behalwe as dit jou ook selfsugtig, stuckup, en suinig maak. Dit is belangrik om na jouself om te sien maar nie in so ‘n mate dat jy almal vertrap om dit reg te kry nie. As jy iemand moet verneuk, bevark of verneder om jouself te stig, te bou of versterk is jy selfsugtig, stuckup, en suinig.
Daar moet nie ander dinge wees waaroor ons besorg is nie, want dan skeep ons verhoudings af. Dus moet ons alles bekend maak by God – Hy weet in elke geval alles wat jy probeer wegsteek of ontken. Die ergste van alles is dat die meeste van die dinge wat ons wegsteek en ontken is klein en nietig en het na ‘n lang tyd ‘n ‘issue’ geword. Nietighede is dit wat verwoesting bring: kom ek vertel julle ‘n storie…
Vang julle vir ons die jakkalse, die klein jakkalse wat die wingerde verniel, want ons wingerde staan in die bloei. (Hooglied 2:15.) Gedurende die bloei tydperk hang die wingerd vol bloeisels. As die jakkalse deur die wingerd hardloop dan verniel hulle die bloeisels en bestuiwing kan nie plaasvind nie, daar is dan later geen vrug aan die wingerd nie.
Verhoudings werk die selfde, as nietighede toegelaat word in die bloei tyd van ‘n verhouding kom daar geen vrug nie. Verhoudings soos ‘n wingerd het seisoene en die bloei seisoen kom nou en dan weer – dus is daar kans vir herstel mits ons die jakkalse vang wat verwoesting bring. Hierdie verhouding is dan op plekke swak en sodra daar ‘n gaatjie kom sluip die jakkalse weer in en alles gaan net meer en meer agteruit.
Ek stem nie werklik saam met die stelling dat ons aan verhoudings moet werk nie, verhoudings is soos ‘n wingerd wat groei – daar kan niks aan die plant gedoen word nie. Die werk kom by die grond, water en voeding. Waarmee hou ons onsself besig – is dit ‘n geskindery, ‘n geworry oor dinge, ‘n selfbejamerings sessie of bedink ons alles wat waar, eerbaar, regverdig, rein, lieflik en loflik is.
Ons eie saak, ons eie lewe is in ons eie hande.
Want soos hy in sy siel bereken, so is hy…
Soos ons in ons harte dinge bedink so is en word ons…
Die wat aldag op onheil fokus en dit bedink dwaal af van die weg van God. ‘Mercy and Truth’ / goedertierenheid en trou is dit wat die weg van God bewaar – Ps.25:10:
En as ons dan weer kyk na liefde:
Die liefde is lankmoedig en vriendelik; die liefde is nie jaloers nie; die liefde praat nie groot nie, is nie opgeblase nie, handel nie onwelvoeglik nie, soek nie sy eie belang nie, word nie verbitterd nie, reken die kwaad nie toe nie, is nie bly oor die ongeregtigheid nie, maar is bly saam met die waarheid. Dit bedek alles, glo alles, hoop alles, verdra alles. Die liefde vergaan nimmermeer;…
Nou kan ons verstaan wat Paulus bedoel as hy sê:
Nou is die tyd om vas te hou aan dit wat ons reeds ontvang het wat goed, eerbaar en wonderlik is. Wees dankbaar vir dit wat ons reeds het en loof en prys HOM daarvoor:
Your written testimonies are completely reliable. O LORD, holiness is what makes your house beautiful for days without end.
Ignorance is not excused anymore!!!
Ons kan nie net se ek het nie geweet nie – wat ons nie weet nie kan ons nog steeds vernietig…
Kom ons doen moeite om uit te vind wat ons moet verander en wees bereid om die prys te betaal.
Ek vermaan julle dan, broeders, by die ontferminge van God, dat julle jul liggame stel as ‘n lewende, heilige en aan God welgevallige offer dit is julle redelike godsdiens. En word nie aan hierdie wêreld gelykvormig nie, maar word verander deur die vernuwing van julle gemoed, sodat julle kan beproef wat die goeie en welgevallige en volmaakte wil van God is
Ek het hierdie week besef dat daar dinge in my lewe is wat ek moet verander en dat dit my verantwoordelikheid is om daarmee voor HOM, my Here en Verlosser, te gaan…
Ons moet uitvind wat verkeerd is in ons lewens en bereid wees om die prys te betaal om dit reg te stel.